जम्मू कश्मीर: नौशेरा सेक्टर में पाक ने फिर किया सीजफायर का उल्लंघन, भारत ने दिया मुंहतोड़ जवाब  
पाकिस्तान ने फिर की कायराना हरकत
शुक्रवार रात को हुआ सीजफायर उल्लंघन  
भारत ने दिया मुंह तोड़ जवाब
पाकिस्तानी सेना ने शुक्रवार को जम्मू कश्मीर के राजौरी जिले में नियंत्रण रेखा पर संघर्ष विराम का उल्लंघन किया. भारतीय सेना ने भी जवाबी कार्रवाई की. एक जनसंपर्क अधिकारी (रक्षा) ने बताया कि शुक्रवार रात करीब नौ बजे पाकिस्तान ने नौशेरा सेक्टर में नियंत्रण रेखा पर छोटे हथियारों से गोलीबारी कर बिना उकसावे के संघर्ष विराम उल्लंघन किया और उसके बाद मोर्टार दागे. उन्होंने बताया कि गोलाबारी में कोई हताहत नहीं हुआ है.     
Jammu and Kashmir: Pakistan violated ceasefire in Nowshera Sector of District Rajouri around 9 pm today. Indian Army retaliating pic.twitter.com/cVu4ChfqlN
पाकिस्तान की इस कायराना हरकत का भारतीय सेना ने मुंहतोड़ जवाब दिया है. यह पहला मौका नहीं है जब पाकिस्तान ने रात के अंधेरे में गोलीबारी या मोर्टार दागे हो. इससे पहले भी कई मौकों पर पाकिस्तान यह नापाक हरकत कर चुका है. लेकिन हर बार भारत की तरफ से कड़ी प्रतिक्रिया के बाद उसे अपने कदम पीछे खींचने पड़े हैं. शुक्रवार रात भी ऐसा ही देखने को मिला. भारत की तरफ से मिली जवाबी कार्रवाई में पाकिस्तान के हौसले पस्त होते हुए दिखाई दिए.